Apstiprināts ar
Meža pētīšanas stacijas
iepirkumu komisijas
2026. gada 14. jūlija sēdes lēmumu
(protokols Nr. 1.)
[bookmark: _Toc2156483][bookmark: _Toc124056508]
Atklāta konkursa
[bookmark: _Hlk133997846] „Jaunaudžu aizsardzība pret pārnadžu izraisītajiem bojājumiem”
NOLIKUMS

1. Iepirkuma identifikācijas numurs: MPS 2026/67

2. Iepirkuma procedūras veids
Atklāts konkurss.

3. Pasūtītājs un kontaktinformācija
3.1. Meža pētīšanas stacija, reģistrācijas numurs 90010256120 (turpmāk – Pasūtītājs).
3.2. Pasūtītāja adrese: Pārupes ielā 5, Jaunkalsnavā, Kalsnavas pag., Madonas nov., LV -4860.
3.3. [bookmark: _Toc2156486][bookmark: _Toc124056510]Kontaktpersona: Meža pētīšanas stacijas mežsaimniecības inženieris Ivo Ozoliņš, tālr. 29191574, e-pasts: mps@agenturamps.lv.

4. Pretendents
4.1. Piegādātājs, fiziska vai juridiska persona, vai pasūtītājs, šādu personu apvienība, jebkurā to kombinācijā, kas attiecīgi piedāvā tirgū sniegt pakalpojumu, kurš:
4.1.1. reģistrējies Valsts reģionālās attīstības aģentūras uzturētajā Elektronisko iepirkumu sistēmā (www.eis.gov.lv), turpmāk – EIS;
4.1.2. iesniedzis piedāvājumu EIS e-konkursu apakšsistēmā šim konkursam.

5. Konkursa priekšmets un apjoms
5.1. [bookmark: _Toc2156488][bookmark: _Toc124056512]Meža un zinātnisko stādījumu aizsardzība pret pārnadžu izraisītajiem bojājumiem.
5.2. Pakalpojuma kopējais apjoms: 1314.21 hektāri.
5.3. Iepirkuma priekšmets sadalīts 9 (deviņās) iepirkuma daļās, iepirkuma daļu saraksts atbilstoši tehniskajai specifikācijai (1. pielikums).
5.4. CPV klasifikatora kods 77230000-1.

6. Līguma izpildes termiņš
6.1.  2026. gada 30. novembris.

7. Pieeja iepirkuma procedūras dokumentiem
7.1. Sākot ar iepirkuma procedūras izsludināšanas brīdi, pasūtītājs nodrošina brīvu un tiešu elektronisku pieeju iepirkuma procedūras dokumentācijai EIS tīmekļvietnē https://www.eis.gov.lv/EKEIS/Supplier/Organizer/1670 e-konkursu apakšsistēmā šī Konkursa sadaļā.
7.2. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā nolikuma saņēmējs, ja tas ir reģistrējies EIS kā piegādātājs.
7.3. Ieinteresētajam piegādātajam ir iespēja iepazīties ar iepirkuma procedūras dokumentiem, sākot ar attiecīgās iepirkuma procedūras izsludināšanas brīdi Meža pētīšanas stacijā: Pārupes ielā 5, Jaunkalsnavā, Kalsnavas pag., Madonas nov., darba dienās no plkst. 8.30 līdz 12.30 un no plkst. 13.00 līdz 17.00, iepriekš piesakoties pie Nolikumā norādītās kontaktpersonas.








8. Grozījumu veikšana un papildus informācijas pieprasīšanas kārtība
8.1. Ja pasūtītājs izdarījis grozījumus nolikumā, par izdarītajiem grozījumiem pasūtītājs ievieto informāciju EIS e-konkursu apakšsistēmā Konkursa sadaļā ne vēlāk kā dienu pēc tam, kad paziņojums par izmaiņām iesniegts Iepirkumu uzraudzības birojam publicēšanai. 
8.2. Ieinteresētajam piegādātājam ir pienākums pieprasīt papildinformāciju vai Nolikuma skaidrojumu, ja iepirkuma procedūras dokumenti nav skaidri saprotami.
8.3. Papildus informāciju ieinteresētais piegādātājs var pieprasīt latviešu valodā, nosūtot pieprasījumu pa pastu vai e-pastu, pieprasījumā norādot arī iepirkuma procedūras nosaukumu un identifikācijas numuru.
8.4. Papildus informācija par iepirkumu procedūras dokumentācijā iekļautajām prasībām tiks sniegta piecu darba dienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs informāciju būs pieprasījis laikus.
8.5. Papildus informācija tiks nosūtīta ieinteresētajam piegādātājam, kas uzdevis jautājumu, kā arī tiks publicēta EIS e-konkursu apakšsistēmā https://www.eis.gov.lv/EKEIS/Supplier/Organizer/1670 šī konkursa sadaļā.
8.6. Ieinteresētajam piegādātājam ir pienākums sekot līdzi publicētajai informācijai EIS. Pasūtītājs nav atbildīgs par to, ja kāda ieinteresētā persona nav iepazinusies ar informāciju, kurai ir nodrošināta brīva un elektroniska pieeja.

9. Piedāvājuma iesniegšanas vieta, datums un laiks
9.1. Piedāvājuma iesniegšanas vieta: EIS e-konkursu apakšsistēmā.
9.2. Piedāvājumu iesniegšanas termiņš: 2026. gada 20. augusts, plkst. 11.00.
9.3. Ārpus EIS e-konkursa apakšsistēmas iesniegtie piedāvājumi tiks atzīti par neatbilstošiem Publisko iepirkumu likuma un šī Nolikuma prasībām un netiks izskatīti.

10. [bookmark: _Toc2156490][bookmark: _Toc124056514]Piedāvājumu atvēršana
10.1. Piedāvājumu atvēršanas notiks EIS e-konkursu apakšsistēmā.
10.2. Piedāvājumu atvēršana notiks 2026. gada 20. augusts, plkst. 15.00
[bookmark: _Toc2156491][bookmark: _Toc124056515]
11. Prasības piedāvājuma noformēšanai un iesniegšanai
11.1. Piedāvājums jāiesniedz elektroniski EIS e-konkursu apakšsistēmā vienā no zemāk norādītajiem iesniegšanas veidiem. Katra dokumenta iesniegšanas veids var atšķirties, bet ir jāievēro šādi iespējamie veidi:
11.1.1. izmantojot EIS e-konkursu apakšsistēmas rīkus, aizpildot EIS e-konkursu apakšsistēmā šī konkursa sadaļā ievietotās veidnes;
11.1.2. aizpildot veidnes ārpus EIS un augšupielādējot tās EIS e-konkursu apakšsistēmā, pretendents atbild par dokumenta atvēršanas un nolasīšanas iespējām.
11.2. Sagatavojot piedāvājumu, pretendents ievēro, ka:
11.2.1. piedāvājums jāiesniedz latviešu valodā. Ja kāds no piedāvājuma dokumentiem tiek iesniegts citā valodā, tad tam jāpievieno tulkojums latvieši valodā, kas apliecināts normatīvajos aktos noteiktajā kārtībā;
11.2.2. visas piedāvātās cenas aprēķina un norāda euro (EUR) bez pievienotās vērtības nodokļa (PVN);
11.2.3. iesniedzot piedāvājumu, pretendents pēc izvēles pieteikumu un citus dokumentus paraksta ar drošu elektronisku parakstu un laika zīmogu vai ar EIS piedāvāto elektronisko parakstu;
11.2.4. piedāvājuma dokumentus paraksta pretendenta persona ar pārstāvības tiesībām. Ja dokumentus paraksta pilnvarotā persona, dokumentiem jāpievieno attiecīgās pilnvaras oriģināls vai kopija. Pilnvarā precīzi jānorāda pilnvarotajai personai piešķirto tiesību un saistību apmērs. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. Ja piedāvājuma dokumentus parakstījusi persona bez pārstāvības tiesībām, tad šāds piedāvājums netiks izskatīts;
11.2.5. ja pretendents iesniedzis kāda dokumenta kopiju, to apstiprina normatīvajos aktos noteiktajā kārtībā. Ja dokumenta kopija nav apstiprināta atbilstoši normatīvo aktu prasībām, iepirkuma komisija, ja tai rodas šaubas par iesniegtā dokumenta autentiskumu, var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju;
11.2.6. iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kas ievietotas EIS e-konkursu apakšsistēmas šī konkursa sadaļā) ietvertos nosacījumus;
11.2.7. piedāvājums jāsagatavo tā, lai nekādā veidā netiktu apdraudēta EIS darbība, tostarp piedāvājuma datnes nedrīkst saturēt datorvīrusus vai citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
11.3. Pasūtītājs pieņem Eiropas vienoto iepirkuma procedūras dokumentu (jāaizpilda Eiropas Komisijas 2016. gada 5. janvāra īstenošanas regulas Nr.2016/7 2. pielikums) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām (pieejams aizpildīšanai Eiropas Komisijas tīmekļa vietnē https://ec.europa.eu/tools/espd; jāpievieno piedāvājumam), tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Piegādātājs var iesniegt Eiropas vienoto iepirkuma procedūras dokumentu, kas bijis iesniegts citā iepirkuma procedūrā, ja apliecina, ka tajā iekļautā informācija ir pareiza.

12. [bookmark: _Toc2156494][bookmark: _Toc124056518]Prasības pretendentam
12.1. Par iepirkuma procedūras pretendentu var būt pakalpojuma sniedzējs:
12.1.1. uz kuru nav attiecināmi šādi pretendentu izslēgšanas nosacījumi:
12.1.1.1. ja uz pretendentu attiecināms kāds no Publisko iepirkumu likuma 42. panta otrajā daļā minētajiem izslēgšanas nosacījumiem;
12.1.1.2. ja uz pretendentu attiecināmi Starptautisko un Latvijas Republikas nacionālo sankciju likuma 11.1 panta pirmajā daļā paredzētie izslēgšanas nosacījumi;
12.1.1.3. pretendents, tā dalībnieks vai biedrs (ja pretendents ir piegādātāju apvienība vai personālsabiedrība) vai pretendenta norādītais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, vai pretendenta norādītā persona, uz kuras iespējām pretendents balstās, lai apliecinātu, ka tā kvalifikācija atbilst šajā Nolikumā noteiktajām prasībām, nav pildījis ar pasūtītāju, sabiedrisko pakalpojumu sniedzēju, publisko partneri vai publiskā partnera pārstāvi noslēgtu iepirkuma līgumu, vispārīgo vienošanos, partnerības iepirkuma līgumu vai koncesijas līgumu un tādēļ pasūtītājs, sabiedrisko pakalpojumu sniedzējs, publiskais partneris vai publiskā partnera pārstāvis ir vienpusēji atkāpies no iepirkuma līguma, vispārīgās vienošanās, partnerības iepirkuma līguma vai koncesijas līguma un no dienas, kad pasūtītājs, sabiedrisko pakalpojumu sniedzējs, publiskais partneris vai publiskā partnera pārstāvis vienpusēji atkāpies no iepirkuma līguma, vispārīgās vienošanās, partnerības iepirkuma līguma vai koncesijas līguma, līdz pieteikuma vai piedāvājuma iesniegšanas dienai nav pagājuši trīs gadi;
12.1.2. kuram ir atbilstoša pieredze jaunaudžu aizsardzībā pret pārnadžu izraisītiem bojājumiem Pretendentam ir atbilstoša pieredze, ja pēdējo 3 gadu periodā pretendents ir veicis jaunaudžu aizsardzības pret pārnadžu izraisītajiem bojājumiem pakalpojumu ne mazāk kā 50% apmērā no iepirkuma daļas apjoma uz kuru tas pretendē;
12.1.3. kura rīcībā ir visi nepieciešamie resursi kvalitatīvai un savlaicīgai pasūtījuma izpildei, tam ir pietiekošs tehniskais nodrošinājums un atbilstošas kvalifikācijas darbu veicēji. Pretendentam ir pietiekošs atbilstošas kvalifikācijas darbu veicēju skaits, ja tas piedāvājumā uzrādījis pakalpojuma izpildē iesaistāmo darbinieku skaitu, kas nav mazāks par to darbinieku skaitu, kas nepieciešams, lai spētu veikt pakalpojumu par iepirkumu daļu, uz kuru pretendents pieteicies. Šī nolikuma izpratnē viens darbinieks vienā darba dienā vidēji spēj izpildīt pakalpojumu 2 ha apjomā un pakalpojumu izpildei izmantojamās darba dienas ir ne vairāk kā 20 (divdesmit) darba dienas uz vienu pakalpojuma izpildē iesaistīto darbinieku. 
12.2. Piedāvājumi, kuru iesniedzēji neatbilst kādai no Nolikuma 12.1. punktā norādītajām pretendentu atlases prasībām, netiek izskatīti un no dalības turpmākajā iepirkuma procedūrā tiek izslēgti.

13. Pretendenta iesniedzamie dokumenti un informācija
13.1. Pretendentam noteiktā termiņā jāiesniedz piedāvājums, kura sastāvdaļas ir:
13.1.1. [bookmark: _Hlk511849595]pretendenta pieteikums dalībai Konkursā, kuru pretendents var iesniegt saskaņā ar šī Nolikuma 2. pielikuma veidni. Pretendents pieteikumā apliecina, ka uz viņu neattiecas Publisko iepirkumu likuma 42. panta pirmajā daļā minētie izslēgšanas gadījumi, kā arī uz pretendentu nepastāv Starptautisko un Latvijas Republikas nacionālo sankciju likuma 11.1 panta pirmajā daļā paredzētie nosacījumi pretendenta izslēgšanai no dalības iepirkuma procedūrā. Pretendents pieteikumā, atbilstoši Iepirkumu uzraudzības biroja skaidrojumam (https://www.iub.gov.lv/lv/skaidrojums-mazie-un-videjie-uznemumi) norāda, vai pretendents atbilst mazā vai vidējā uzņēmuma statusam;
13.1.2. pilnvara, kas apliecina tās personas, kura parakstījusi piedāvājumu, tiesības pārstāvēt attiecīgo pretendentu (ja pārstāvības tiesības nav publiski reģistrētas);
13.1.3. pretendenta sagatavota informācija, saskaņā ar šī Nolikuma 3. pielikumā uzrādīto veidni, par veiktajiem meža aizsardzības pakalpojumiem pēdējo 3 (trīs) gadu laikā, kas apliecina pretendenta atbilstību Nolikuma 12.1.2. punkta prasībām
13.1.4. informācija par pretendenta tehnisko un personāla nodrošinājumu, saskaņā ar šī Nolikuma 4. pielikumā uzrādīto veidni, kurā cita starpā norāda arī:
13.1.4.1. līguma slēgšanas gadījumā pretendenta norīkoto atbildīgo darbu vadītāju;
13.1.4.2. visus paredzētos apakšuzņēmējus (pretendenta nolīgtas personas vai savukārt to nolīgtas personas, kuras veiks darbus vai sniegs pakalpojumus iepirkuma līguma izpildei),
13.1.4.3. personas, uz kuru tehniskajām un profesionālajām iespējām pretendents balstās, lai apliecinātu savu tehnisko un profesionālo spēju atbilstību šī Nolikuma 12.1.2., 12.1.3. punktā noteiktajām prasībām;
13.1.5. apliecinājumi, saskaņā ar šī Nolikuma 5. pielikumā uzrādīto veidni, par piekrišanu slēgt ar pretendentu līgumu par darbu veikšanu vai pakalpojumu sniegšanu, ja vien pretendents iegūs līguma slēgšanas tiesības, no tiem apakšuzņēmējiem, kurus pretendents minējis Darba spēka un tehniskā  nodrošinājuma veidlapā (4. pielikuma 4. punktā), vai jau noslēgtas vienošanās starp pretendentu un šīm personām par noteiktu iepirkumu līguma daļu izpildi;
13.1.6. [bookmark: _Hlk135248336]apliecinājumi, saskaņā ar šī Nolikuma 5. pielikumā uzrādīto veidlapu, par sadarbību konkrētā iepirkuma līguma izpildē, ja vien pretendents iegūs līguma slēgšanas tiesības, no personām, uz kuru tehniskajām un profesionālajām iespējām pretendents balstās, lai apliecinātu savu tehnisko un profesionālo spēju atbilstību šī Nolikuma 12.1.3., 12.1.4. punktā noteiktajām prasībām un kuras pretendents minējis Darba spēka un tehniskā  nodrošinājuma veidlapā (4. pielikuma 4. punktā), vai jau noslēgtas vienošanās starp pretendentu un šīm personām par sadarbību konkrētā iepirkuma līguma izpildē
13.1.7. pretendenta finanšu piedāvājums, kuru pretendents sagatavo saskaņā ar šī Nolikuma 6. pielikumā uzrādīto veidni.
13.2. Ja pretendents balstās uz citas personas iespējām, lai apliecinātu savu spēju atbilstību šī Nolikuma prasībām, pretendents piedāvājumā iekļauj par šo personu dokumentus un informāciju, kas apliecina šīs personas atbilstību šajā Nolikumā noteiktajām prasībām.
13.3. [bookmark: _Hlk481046901]Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
13.4. Pretendents, ja vien iegūs līguma slēgšanas tiesības, konkrētā iepirkuma līguma izpildē var piesaistīt tikai tos apakšuzņēmējus un personālu, ko norādījis savā piedāvājumā. Apakšuzņēmēju un personāla nomaiņa vai jauna apakšuzņēmēja piesaistīšana veicama, ievērojot Publisko iepirkumu likuma 62. panta un līguma projekta (7. pielikums) nosacījumus.
13.5. Pretendents ir atbildīgs par sniegto ziņu patiesumu. Ja iepirkuma komisija, pārbaudot šīs ziņas, noskaidro, ka tās neatbilst patiesībai, pretendents no tālākās līdzdalības iepirkuma procedūrā tiek izslēgts.
13.6. Pretendents ir atbildīgs par to, lai ar personām, uz kuru darba spējām pretendents balstās, lai apliecinātu savu spēju sniegt pasūtītājam pakalpojumu, pakalpojuma sniegšanas laikā tiktu noslēgti darba līgumi vai pakalpojuma sniegšanas apakšlīgumi.
13.7. Pretendents var iesniegt piedāvājumu par vienu vai vairākām iepirkumu daļām.
13.8. Pretendents var iesniegt tikai vienu piedāvājuma variantu.
13.9. Pretendents piedāvājumu sastāda un līguma slēgšanas tiesību iegūšanas gadījumā pakalpojumu veic saskaņā ar šī Nolikuma un līguma projekta (7. pielikums) prasībām. 
13.10. Pretendents piedāvājumu šim konkursam var iesniegt tikai elektroniski EIS e‑konkursu apakšsistēmā.

14. Pretendentu atlase, piedāvājumu izskatīšana, izvēles kritērijs, iepirkuma līguma slēgšana
14.1. Pēc piedāvājumu atvēršanas komisija slēgtā sēdē izvērtē iesniegto piedāvājumu noformējumu, veic piedāvājumu atbilstības pārbaudi un pretendentu izslēgšanas nosacījumu pārbaudi, un lemj par iepirkuma līguma slēgšanas tiesību piešķiršanu. Pretendentu atlase, piedāvājumu atbilstības pārbaude un izvēle notiek saskaņā ar Publisko iepirkumu likuma un šī Nolikuma prasībām.
14.2. Iepirkuma komisija izskata tikai tos piedāvājumus, kas atbilst šī Nolikuma prasībām un ietver Nolikumā minētos dokumentus un informāciju. Nolikuma prasībām neatbilstoši piedāvājumi netiek izskatīti un no dalības turpmākajā iepirkuma procedūrā tiek izslēgti.
14.3. Iepirkuma komisija veic pretendentu atlasi izvērtējot pretendentu atbilstību šī Nolikuma 12.1. punkta prasībām.
14.4. Šī Nolikuma 14.3. punkta nosacījumi ir attiecināmi arī uz:
14.4.1. pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro;
14.4.2. pretendenta norādīto personu, uz kuras iespējām kandidāts vai pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām.
14.5. Lai noteiktu pretendenta atbilstību Nolikuma 12.1.1.1. punkta prasībām, iepirkuma komisija Publisko iepirkumu likuma 42. pantā noteiktajā kārtībā pārbauda, vai Publisko iepirkumu likuma 42. panta pirmajā daļā minētie izslēgšanas gadījumi nav attiecināmi uz pretendentu, kuram būtu piešķiramas līguma slēgšanas tiesības atbilstoši šajā Nolikumā noteiktajām prasībām un kritērijiem, kā arī uz šī pretendenta:
14.5.1. personālsabiedrības biedru, ja pretendents ir personālsabiedrība;
14.5.2. norādīto personu, uz kuras tehniskajām un profesionālajām iespējām pretendents balstās, lai apliecinātu savu tehnisko un profesionālo spēju atbilstību šajā Nolikumā noteiktajām prasībām;
14.5.3. uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro;
14.5.4. uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē;
14.5.5. uz kandidāta vai pretendenta patieso labuma guvēju.
14.6. Lai konstatētu vai šī Nolikuma 14.5. punktā minētai personai Latvijā vai valstī, kurā tā reģistrēta vai kurā atrodas tās pastāvīgā dzīves vieta, nav neizpildītas saistības nodokļu jomā, tajā skaitā atbilstoši likumā “Par nodokļiem un nodevām” noteiktajām prasībām iesniegtas nodokļu deklarācijas un nav nodokļu parādi, kas kopsummā pārsniedz 150 euro, iepirkumu komisija pārbauda šo iespējamo parādu esamību šādos divos datumos:
14.6.1.  šī Nolikuma 9.2. punktā minētajā piedāvājumu iesniegšanas termiņa pēdējā dienā;
14.6.2.  dienā, kad pieņemts lēmums par iespējamu iepirkuma līguma slēgšanas tiesību piešķiršanu.
14.7. Lai noteiktu vai pretendents nav izslēdzams no dalības iepirkumu procedūrā sakarā ar Publisko iepirkumu likuma 42. panta otrās daļas pirmajā punktā minētajiem noziedzīgajiem nodarījumiem, iepirkuma komisija pārbauda Publisko iepirkumu likuma 42. panta noteiktajā kārtībā Nolikuma 14.5. punktā minētās personas, kā arī personu, kura ir šī pretendenta valdes vai padomes loceklis, pārstāvēt tiesīga persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli.
14.8. Lai noteiktu pretendenta atbilstību Nolikuma 12.1.1.2. punkta prasībām, iepirkuma komisija,  ievērojot Starptautisko un Latvijas Republikas nacionālo sankciju likuma 11.1 pantā noteikto, pirms gala lēmuma pieņemšanas par līguma noslēgšanu, pārliecinās, vai uz līgumslēdzēju nav attiecinātas sankcijas, kas varētu ietekmēt līguma izpildi, proti, vai noslēdzamā līguma izpildi neapdraud subjektam piemērotās sankcijas.
14.9. Lai noteiktu saimnieciski izdevīgākos piedāvājumus šajā iepirkumā, komisija vērtē cenas, kuras pretendenti uzrādījuši savos finanšu piedāvājumos. Līguma slēgšanas tiesības iegūst tie pretendenti, kuru piedāvājumi atbilst iepirkuma prasībām un kuru piedāvātā kopējā līgumcena ir zemākā.
14.10. Ja vairāki pretendenti iepirkuma daļai piedāvājuši vienādas cenas, tad līguma slēgšanas tiesības iegūst tas pretendents, kuram ir lielāka pieredze.
14.11. Motivētu lēmumu slēgt iepirkumu līgumu vai izbeigt iepirkumu procedūru, iepirkumu komisija pieņem ar balsu vairākumu.


Pielikumā:
1. Tehniskā specifikācija;
2. Pretendenta pieteikuma veidne;
3. Veidne informācijai par iepriekšējo pieredzi;
4. Darba spēka un tehniskais nodrošinājuma veidne;
5. Apakšuzņēmēja apliecinājums;
6. Finanšu piedāvājuma veidne;
7. Līguma projekts.


Iepirkuma komisijas vadītājs	M. Līdums


Ozoliņš 29191574
ivo.ozolins@agenturamps.lv


2

5

